Diari Oficial de la Generalitat Valenciana


Sumari del DOGV 9223, del 25-11-2021 (2021/11401)

RESOLUCIÓ de 12 de novembre de 2021, del vicepresident segon i conseller d'Habitatge i Arquitectura Bioclimàtica, per la qual s'amplia la dotació pressupostària per a la concessió de les ajudes convocades mitjançant l'Ordre 7/2021, de 18 de juny, de la Vicepresidència Segona i Conselleria d'Habitatge i Arquitectura Bioclimàtica.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9223

Data del DOGV
:   25-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11808


Data del document
:   12-11-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública
    * arrendament immobiliari
    * administració local
    * Dret de l'habitatge
    * política de l'habitatge
    * prestació familiar

RESOLUCIÓ de 12 de novembre de 2021, del vicepresident segon i conseller d'Habitatge i Arquitectura Bioclimàtica, per la qual s'amplia la dotació pressupostària per a la concessió de les ajudes convocades mitjançant l'Ordre 7/2021, de 18 de juny, de la Vicepresidència Segona i Conselleria d'Habitatge i Arquitectura Bioclimàtica. [2021/11222]  
  
Mitjançant l'Ordre 7/2021, de 18 de juny, de la Vicepresidència Segona i Conselleria d'Habitatge i Arquitectura Bioclimàtica, es convocaren per a l'exercici 2021 les ajudes del Programa de foment del parc d'habitatge en lloguer del Pla estatal d'habitatge 2018-2021 (DOGV 9116, 29.06.2021), de conformitat amb les bases reguladores aprovades mitjançant aquesta.  
De conformitat amb el que es disposa en l'apartat segon de l'ordre abans esmentada, relatiu al finançament de les ajudes, al punt 1, estableix que el finançament de les ajudes regulades en la convocatòria esmentada es farà a càrrec de capítol VII i a l'aplicació pressupostària 78.19.57.962.01.2 de la línia S1720000, «Pla estatal d'habitatge 2018-2021», dels pressupostos de la Generalitat per a 2021, amb l'aportació condicionada de la Generalitat i la del Ministeri de Transports, Mobilitat i Agenda Urbana d'aquesta línia. La quantia total màxima de les ajudes a concedir en l'exercici 2021 serà inicialment de 7.769.000,00 euros, corresponent 6.925.000,00 euros a l'aportació del Ministeri de Transports, Mobilitat i Agenda Urbana i 844.000,00 euros a l'aportació de la Generalitat Valenciana. Aquestes ajudes tindran caràcter de despesa pluriennal segons la distribució per anualitats a què fa referència el quadre que es conté en l'article esmentat.  
  
No obstant això, segons disposa l'apartat 2, d'aquesta resolució de convocatòria d'ajudes, si es compleixen algun dels supòsits previstos en l'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, la quantia total màxima prevista en el paràgraf anterior, es podrà augmentar mitjançant resolució del vicepresident segon i conseller d'Habitatge i Arquitectura Bioclimàtica, fins a un import total màxim de 6.925.000,00 euros corresponents al Ministeri i de 2.000.000,00 d'euros corresponents a la Generalitat. Aquesta resolució es publicarà en el Diari Oficial de la Generalitat Valenciana prèviament a la resolució de concessió de les ajudes. L'efectivitat de la quantia addicional a la qual es refereix l'apartat 2 queda condicionada a la disponibilitat efectiva del crèdit en un moment anterior a la resolució de la concessió de les subvencions.  
Sobre aquest tema, cal indicar que la línia S1720000, «Pla estatal d'habitatge 2018-2021», a càrrec de la qual es va tramitar la retenció de crèdit per a la convocatòria de les ajudes que ens ocupa, també va servir per a finançar la convocatòria per a la concessió de les ajudes del programa de foment de la regeneració i renovació urbana i rural, convocades mitjançant la Resolució de 21 d'abril de 2021, de la Vicepresidència Segona i Conselleria d'Habitatge i Arquitectura Bioclimàtica, amb un pressupost total pluriennalitzat previst de 7.000.000,00 ?, dels quals 5.000.000,00 - eren fons procedents del ministeri, i 2.000.000,00 - fons procedents de la Generalitat.  
En la Resolució de 30 de juliol de 2021 d'aquesta convocatòria (DOGV 9144, 05.08.2021), es va concedir per import total de 5.000.000,00 - de fons procedents del ministeri, i 1.845.935,30 - procedents de la Generalitat, i es queda per tant, part dels fons procedents de la Generalitat sense concedir.  
Així mateix, ateses les avançades dates en les quals ens trobem, no es té previst en la Direcció General d'Habitatge i Regeneració Urbana, escometre noves actuacions o convocar altres ajudes que deriven en nou compromís de despesa durant l'exercici 2021, i queda en aquesta línia de l'exercici 2021 el suficient import disponible de fons procedents de la Generalitat per a l'increment de la dotació de la convocatòria pluriennalitzada que es proposa.  
Quant a la convocatòria que ens ocupa, relativa al programa de foment del parc d'habitatge en lloguer, cal indicar que, havent-se finalitzat els terminis de presentació de sol·licituds d'aquesta convocatòria, s'estima que les dotacions previstes inicialment resulten insuficients per a atendre la totalitat de sol·licituds que puguen estimar-se, i podran arribar a esgotar-se els 8.925.000,00 - en cas que es fera efectiva l'ampliació de dotació proposada.  
En conseqüència, en tindre la línia pressupostària S1720 fons disponibles suficients, que poden ser utilitzats per a incrementar la dotació econòmica de la convocatòria amb la finalitat de fer arribar les ajudes al major nombre de sol·licituds possible, conforme al que s'estableix en els articles esmentats en el paràgraf precedent, i de conformitat amb l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc,  
  
  
Primer. Increment de finançament  
Incrementar les quanties previstes en el punt 1 de l'apartat segon, Finançament de les ajudes de l'Ordre 7/2021, de 18 de juny, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les ajudes del programa de foment del parc d'habitatge en lloguer del Pla estatal d'habitatge 2018-2021 i es convoca per a l'any 2021 (DOGV 9116, 29.06.2021), per import total d'1.156.000 euros, de manera que la quantia total màxima de les ajudes a concedir serà de 8.925.000,00 euros, i no els 7.769.000,00 euros inicialment previstos, corresponent la dotació pressupostària de la convocatòria per import de 6.925.000,00 euros a l'aportació del Ministeri de Transports, Mobilitat i Agenda Urbana i 2.000.000,00 euros a l'aportació de la Generalitat Valenciana. Aquest increment en la dotació econòmica de la convocatòria s'aplicarà al programa d'ajudes al foment del parc d'habitatge en lloguer, que resulta del finançament de la convocatòria distribuïda d'acord amb el següent detall:  
Distribució per anualitats inicialment prevista en la convocatòria:  
  
  
Anualitat % Ministeri de Transports, Mobilitat i Agenda Urbana Generalitat  
2021 15 1.038.750,00 - 126.600,00 -  
2022 68 079.550,00 - 84.400,00 -  
2023 35 2.423.750,00 - 295.400,00 -  
2024 40 2.770.000,00 - 337.600,00 -  
 100 6.925.000,00 - 844.000,00 -  
  
  
Increment de les anualitats proposat:  
  
Anualitat % Ministeri de Transports, Mobilitat i Agenda Urbana Generalitat  
2021 15 0,00 - + 173.400,00 -  
2022 10 0,00 - + 115.600,00 -  
2023 35 0,00 - + 404.600,00 -  
2024 40 0,00 - + 462.400,00 -  
 100 0,00 - + 1.156.000,00 -  
  
  
Distribució de les anualitats totals proposta per a la convocatòria després de l'increment:  
  
Anualitat % Ministeri de Transports, Mobilitat i Agenda Urbana Generalitat  
2021 15 1.038.750,00 - 300.000,00 -  
2022 59 148.090,00 - 200.000,00 -  
2023 35 2.423.750,00 - 700.000,00 -  
2024 40 2.770.000,00 - 800.000,00 -  
 100 6.925.000,00 - 2.000.000,00 -  
  
  
La modificació de la dotació econòmica de la convocatòria no afecta el termini de presentació de sol·licituds establit en l'Ordre 7/2021, de 18 de juny, de la Vicepresidència Segona i Arquitectura Bioclimàtica, per la qual s'aproven les bases reguladores de les ajudes del programa de foment del parc d'habitatge en lloguer del Pla estatal d'habitatge 2018-2021, i es convoca per a l'any 2021.  
  
Segon. Efectes  
Aquesta resolució produirà efectes a partir de l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant de l'òrgan que ha dictat l'acte, en el termini d'un mes des de la publicació en el Diari Oficial de la Generalitat Valenciana, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar a partir de l'endemà de la publicacio en el Diari Oficial de la Generalitat Valenciana. Tot això de conformitat amb el que es disposa en els articles 10, 44 i 46 de l'esmentada Llei 29/1998, de 13 de juliol, reguladora de la jurisdiccio contenciosa administrativa, i sense perjudici que s'utilitze qualsevol altra via que es considere oportuna.  
  
València, 12 de novembre de 2021.- El vicepresident segon del Consell i conseller d'Habitatge i Arquitectura Bioclimàtica: Héctor Illueca Ballester.